
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 63 

24 Ιανουάριου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διοικητική Επιτροπή Στρατιωτικών Επιτάξεων 

Ν. Σάμου. 1 

Τροποποίηση συστατικής πράξης Σχολικής Επιτροπής 
στο δήμο Νάουσας Ν. Ημαθίας με την επωνυμία «11η 
Ενιαία Σχολική Επιτροπή των συστεγαζόμενων σχο¬ 
λικών μονάδων Ειδικού Σχολείου Νάουσας». 2 

Τροποποίηση σύστασης νομικού προσώπου στο 
Δήμο Χανίων με την επωνυμία σχολική επιτρο¬ 
πή 6ου Δημοτικού-6ου Νηπιαγωγείου Χανίων. 3 

Μεταβίβαση δικαιώματος υπογραφής «Με Εντολή 

Γενικού Γραμματέα Περιφέρειας». 4 

Χορήγηση άδειας άσκησης επαγγέλματος Κοινωνι¬ 
κού Λειτουργού στην ΔΗΜΗΤΡΑΚΟΠΟΥΛΟΥ Σπυ- 

ριδούλα του Αθανασίου. 5 

Χορήγηση άδειας άσκησης επαγγέλματος Κοινω¬ 
νικού Λειτουργού στην ΜΠΕΝΑΡΔΟΥ Αικατερίνη 

του Νικολάου. 6 

Χορήγηση άδειας ίδρυσης και λειτουργίας Ερασιτε¬ 
χνικής Σχολής Χορού στην Καλτσά Μαρία. 7 


Σύσταση αμιγούς Νομαρχιακής Επιχείρησης με την 
επωνυμία «Νομαρχιακή Επιχείρηση Σχεδιασμού 
και Αξιοποίηση χώρων Πάρκινγκ και Κυκλοφορι- 
ακών Παρεμβάσεων» στη Νομαρχιακή Αυτοδιοί¬ 


κηση Χαλκιδικής. 8 

Ανάθεση αρμοδιοτήτων στο Πρυτανικό Συμβούλιο 

του Δημοκριτείου Παν/μίου Θράκης. 9 

Μεταβίβαση της αρμοδιότητας να υπογράφουν «Με 
εντολή του Πρύτανη» ο Προϊστάμενος Γραμμα- 
τείας και οι Προϊστάμενοι Διοικητικών Υπηρεσι¬ 
ών του Δημοκριτείου Πανεπιστημίου Θράκης. 10 

Ανάκληση άδειας κυκλοφορίας φαρμακευτικού ιδι¬ 
οσκευάσματος ΙΜΡΙΑΝΟΝ. 11 


Α ΠΟΦΑΣΕΙ Σ 

Αριθ. 5384 (1) 

Διοικητική Επιτροπή Στρατιωτικών Επιτάξεων 
Ν. Σάμου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 
Έχοντας υπόψη τις διατάξεις: 


1. Του ν. 2503/1997 «Διοίκηση, Οργάνωση, Στελέχωση 
της Περιφέρειας κ.λ.π.|». 


2. Του ν. 4442/1929 «περί Στρατιωτικών και Ναυτικών 
εισφορών και Ναυλώσεων», όπως τροποποιήθηκαν με¬ 
ταγενέστερα». 

3. Της υπ’ αριθμ. 8-11/1980 πάγιας Διαταγής του ΓΕΣ/ 
Δ.01/3γ «περί των Διοικητικών Δικαστηρίων Στρατιω¬ 
τικών Επιτάξεων». 

4. Του π.δ. 115/1984, με το οποίο ανατέθηκε στους κατά 
τόπους Νομάρχες η αρμοδιότητα του διορισμού, αντι¬ 
κατάστασης και παράτασης των μελών των διοικητικών 
Δικαστηρίων Στρατιωτικών Επιτάξεων. 

5. Του άρθρου 9 παραγρ. 1 του ν. 1649/1986, με τις 
οποίες μετονομάσθηκαν τα Διοικητικά Δικαστήρια 
Στρατιωτικών Επιτάξεων σε Διοικητικές Επιτροπές 
Στρατιωτικών Επιτάξεων κ,λ.π. και λειτουργούν πλέον 
ως συλλογικά όργανα Διοίκησης και όχι ως διοικητικά 
δικαστήρια. 

6. Των άρθρων 42 του ν. 2240/1994 και 14 του ν. 2399/ 
1995 που παρέχουν την αρμοδιότητα διορισμού μελών 
της Δ.Ε.Σ.Ε. στο Γ εν. Γ ραμμ. της Περιφέρειας. 

7. Το υπ’ αριθμ. Φ.851.1/5/92433/12.10.2005 έγγραφο της 
ΑΣΔΕΝ με το οποίο προτείνονται Αξιωματικοί ως Στρα¬ 
τιωτικά μέλη της Επιτροπής, για το έτος 2006. 

8. Το υπ’ αριθμ. 120703/20.12.2005 έγγραφο του Υπ. Δι¬ 
καιοσύνης περί μη κωλύματος συμμετοχής Δικαστικού 
Λειτουργού στη Δ.Ε.Σ.Ε. 

9. Το υπ’ αριθμ. 721/21.12.2005 έγγραφο του Πρωτοδι¬ 
κείου Σάμου, με το οποίο προτείνονται δυο Πρωτόδικες 
καθώς και ένας αναπληρωτής τους ως μέλη της εν 
λόγω Επιτροπής, αποφασίζουμε: 

Διορίζουμε τους κατωτέρω ως μέλη της Διοικητικής 
Επιτροπής Στρατιωτικών Επιτάξεων Νομού Σάμου: 

Α. ΤΑΚΤΙΚΑ ΜΕΛΗ: 

1. Νικόλαο Παύλου, Πρωτόδικη Σάμου 

2. Χρήστο Αλμπάνη, Πρωτόδικη Σάμου 

3. Νικόλαο Τσαντίλα, Ανχης (ΠΖ) της 79 ΜΕ© 

4. Γρηγόριο Ματζιρίδη, Ανχης (ΠΖ) του ΤΕ Σάμου 

5. Αλκιβιάδη Φουντεδάκη Προϊστ. Κτηματικής Υπηρ. 
Σάμου 

Β. ΑΝΑΠΛΗΡΩΜΑΤΙΚΑ ΜΕΛΗ: 

1. Μιχαήλ Ντόστας, Πρωτόδικης Σάμου 

2. Ιωάννης Βαλάκας Ανχης (ΠΖ) του 79 ΤΕ 

3. Πέτρος Φωτιάδης Τχης (ΠΒ) της 79 ΑΔΤΕ 

4. Εφροσύνη Βεργή υπάλληλος της Κτηματικής Υπηρ. 
Σάμου 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Διάρκεια θητείας των παραπάνω μελών μέχρι 
31.12.2006. 

Καθήκοντα προέδρου της Επιτροπής εκτελεί ο Νι¬ 
κόλαος Παύλου ενώ καθήκοντα Επιτρόπου Επικράτειας 
εκτελεί ο Εισαγγελέας Πρωτοδικών Σάμου. 

Γραμματέα της Επιτροπής ορίζουμε την Ευθυμία Πλα- 
τανιώτη, υπάλληλο της Περιφέρειας Βορ. Αιγαίου με 
αναπληρωτή τον Αθανάσιο Σκοπιανό, υπάλληλο της 
ίδιας Υπηρεσίας. 

Με την παρούσα απόφαση δεν προκαλείται δαπάνη 
σε βάρος του Προϋπολογισμού του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 30 Δεκεμβρίου 2005 

Ο Γ ενικός Γ ραμματέας Περιφέρειας κ.α.α. 

Ο Γ ενικός Διευθυντής 

ΓΕΩΡΓΙΟΣ ΒΑΘΡΑΚΟΥΛΗΣ 

-♦- 

Αριθ. 12422 (2) 

Τροποποίηση συστατικής πράξης Σχολικής Επιτροπής 
στο δήμο Νάουσας Ν. Ημαθίας με την επωνυμία «11η 
Ενιαία Σχολική Επιτροπή των συστεγαζόμενων σχο¬ 
λικών μονάδων Ειδικού Σχολείου Νάουσας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 2503/1997 και του ν. 2539/1997. 

2. Τις διατάξεις του άρθρου 203 του Δ.Κ.Κ. (π.δ. 410/ 
1995). 

3. Τις διατάξεις του άρθρου 5 του 1894/1990. 

4. Τις διατάξεις του άρθρου 27 των ν. 2081/92 (Φ.Ε.Κ. 
154/τ.Α/10.9.1992). 

5. Την υπ’ αριθμ. 8445/22.6.1990 απόφαση Νομάρχη 
Ημαθίας (ΦΕΚ 457/τ.Β723.7.1990), με την οποία συστά- 
θηκε στο δήμο Νάουσας ίδιο νομικό πρόσωπο με την 
επωνυμία «11η Ενιαία Σχολική Επιτροπή Ειδικού Σχολείου 
Νάουσας». 

6. Την υπ’ αριθμ. 353/2005 απόφαση του δημοτικού 
συμβουλίου Νάουσας, σχετικά με την τροποποίηση της 
συστατικής πράξης του ανωτέρω νομικού προσώπου. 

7. Την υπ’ αριθμ. 5631/26.7.2000 απόφαση του Γενικού 
Γ ραμματέα Περιφέρειας Κεντρικής Μακεδονίας σχετικά 
με τη μεταβίβαση του δικαιώματος υπογραφής «με εντο¬ 
λή Γ ενικού Γ ραμματέα Περιφέρειας», αποφασίζουμε: 

Νομιμοποιούμε την υπ’ αριθμ. 353/2005 απόφαση του 
Δημοτικού Συμβουλίου Νάουσας Ν. Ημαθίας, με την 
οποία τροποποιεί την πρώτη παράγραφο της συστα¬ 
τικής πράξης του νομικού προσώπου με την επωνυμία 
«11η Ενιαία Σχολική Επιτροπή Ειδικού Σχολείου Νάου¬ 
σας» ως εξής: 

«1. Συνιστάται στο Δήμο Νάουσας του Νομού Ημαθί¬ 
ας, ίδιο νομικό πρόσωπο με την επωνυμία «11η Ενιαία 
Σχολική Επιτροπή συστεγαζόμενων σχολικών μονάδων 
Ειδικού Σχολείου Νάουσας και ΕΕΕΕΚ». 

Ακροτελεύτια διάταξη 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του ανωτέρω 
νομικού προσώπου και του δήμου Νάουσας. 


Κατά τα λοιπά η υπ’ αριθμ. 8445/22.6.1990 απόφαση 
Νομάρχη Ημαθίας ισχύει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 20 Δεκεμβρίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΣΤΑΜΑΤΗΣ Μ. ΤΣΙΑΚΙΡΗΣ 
-♦- 

Αριθ. 15758 (3) 

Τροποποίηση σύστασης νομικού προσώπου στο Δήμο 
Χανιών με την επωνυμία σχολική επιτροπή 6ου Δη- 
μοτικού-6ου Νηπιαγωγείου Χανιών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις: α) της παραγρ. 8-15 του άρθρου 5 του 
ν. 1894/1990 «Για την Ακαδημία Αθηνών και άλλες εκπαι¬ 
δευτικές διατάξεις» (τ. Α' 110) και β) του άρθρου 203 του 
δημοτικού και κοινοτικού κώδικα π.δ. 410/1995. 

2. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Την υπ’ αριθμ. 6730/2003 απόφαση Γεν. Γραμματέα 
Περιφέρειας Κρήτης «περί ορισμού εισηγητών και με¬ 
ταβίβαση εξουσίας υπογραφής» όπως τροποποιήθηκε 
και ισχύει. 

4. Την υπ’ αριθμ. 12168/12.6.1991 (ΦΕΚ 496/91 τ.Β') από¬ 
φασή μας, με την οποία συστήθηκε το παραπάνω ΝΠΔΔ, 
όπως τροποποιήθηκε με την υπ’ αριθμ. 13467/30.9.2005 
(ΦΕΚ 1498/1.11.2005 τ.Β') νεότερή μας. 

5. Την υπ’ αριθμ. 621/2005 απόφαση του δημοτικού 
συμβουλίου του Δήμου Χανιών για τροποποίηση της 
σύστασης της σχολικής επιτροπής του 6ου Δημοτικού- 
6ου Νηπιαγωγείου Χανίων, αποφασίζουμε: 

Εγκρίνουμε την τροποποίηση της σύστασης του Νο¬ 
μικού Προσώπου του Δήμου Χανίων με την επωνυμία 
«Σχολική Επιτροπή 6ου Δημοτικού-6ου Νηπιαγωγείου 
Χανίων» σε «Σχολική Επιτροπή 6ου Δημοτικού-6ου Νη- 
πιαγωγείου-20ου Νηπιαγωγείου Χανίων». 

Κατά τα λοιπά εξακολουθεί να ισχύει η υπ’ αριθμ. 
12168/12.6.1991 απόφασή μας, όπως τροποποιήθηκε με 
την υπ’ αριθμ. 13467/30.9.2005 νεότερή μας. 

Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού του Δή¬ 
μου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 30 Νοεμβρίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΕΥΣΤΑΘΙΟΣ ΤΖΟΥΑΝΑΚΗΣ 

-♦- 

Αριθ. 178 (4) 

Μεταβίβαση δικαιώματος υπογραφής «Με Εντολή Γ ε¬ 
νικού Γ ραμματέα Περιφέρειας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη : 

1. Τις διατάξεις: 

• του ν. 2503/1997 «Διοίκηση, Οργάνωση, Στελέχωση 
της Περιφέρειας - Ρύθμιση θεμάτων για την Τοπική Αυ¬ 
τοδιοίκηση και άλλες διατάξεις» (ΦΕΚ 107/Α'/30.5.1997) 

• του ν. 2790/2000 «Αποκατάσταση παλιννοστούντων 
ομογενών από την τέως Σοβιετική Ένωση και άλλες 
διατάξεις» (ΦΕΚ 24Α'/16.2.2002) 

• του ν. 2910/2001 «Είσοδος και παραμονή αλλοδαπών 
στην Ελληνική Επικράτεια. Κτήση της Ελληνικής ιθα¬ 
γένειας με πολιτογράφηση και άλλες διατάξεις» (ΦΕΚ 
91/Α72.5.2001) 

• του π.δ. 61/2002 «Σύσταση Διεύθυνση Αστικής Κα¬ 
τάστασης & Αλλοδαπών & Μετανάστευσης στην Περι¬ 
φέρεια Στερεός Ελλάδας» (ΦΕΚ 52Α/19.5.2002) 

• του ν. 3284/2004 «Περί κυρώσεως του Κώδικα Ελλη¬ 
νικής Ιθαγένειας» (ΦΕΚ 217/τ.Α7ΐ0.11.2004) 

• του ν. 3386/2005 «Είσοδος, διαμονή και κοινωνική 
ένταξη υπηκόων τρίτων χωρών στην Ελληνική Επικρά¬ 
τεια» ( ΦΕΚ 212/τ.Α/23.8.2005). 

2. Την ανάγκη παροχής εξουσιοδοτήσεων υπογραφής 
για την αποτελεσματικότερη άσκηση αρμοδιοτήτων της 
Περιφέρειας με σκοπό την ταχύτερη διεκπεραίωση των 
υποθέσεων και την αμεσότερη εξυπηρέτηση των πολι¬ 
τών, αποφασίζουμε: 

Μεταβιβάζουμε το δικαίωμα να υπογράφουν «με εντο¬ 
λή Γενικού Γραμματέα για θέματα Αστικής κατάστασης 
και αλλοδαπών και μετανάστευσης ως εξής: 

• Στο Γ ενικό Διευθυντή της Περιφέρειας 

- Τη μη χορήγηση και τη μη ανανέωση αδειών δια¬ 
μονής αλλοδαπών, σύμφωνα με το ν. 2910/2001, όπως 
τροποποιήθηκε και συμπληρώθηκε μεταγενέστερα με 
το ν. 3386/2005. 

- Τη μη έγκριση θεώρησης εισόδου για οικογενειακή 
συνένωση, σύμφωνα με τις διατάξεις των άρθρων 28 
του ν. 2910/2001 και του 55 του ν. 3386/2005. 

- Την επιβολή κυρώσεων, σύμφωνα με τις διατάξεις 
του άρθρου 86 του ν. 3386/2005. 

- Την έγκριση απασχόλησης υπηκόων τρίτων χωρών 
σε συγκεκριμένο εργοδότη, σύμφωνα με τις διατάξεις 
του άρθρου 14 του ν. 3386/2005. 

- Την έγκριση μετακίνησης εκτός έδρας εντός και 
εκτός των ορίων της Περιφέρειας του προϊσταμένου, 
της Δ/νσης καθώς και την έγκριση μετακίνησης των 
προϊσταμένων των τμημάτων και υπαλλήλων της Δ/νσης 
εκτός των ορίων της Περιφέρειας. 

• Στον Προϊστάμενο της Διεύθυνσης Αστικής Κατά¬ 
στασης & Αλλοδαπών & Μετανάστευσης 

- Τη διαπίστωση της κτήσης ή μη της ελληνικής 
ιθαγέ-νειας, σύμφωνα με τις διατάξεις του ν. 3284/2004 
καθώς και με τις προϊσχύουσες σχετικές διατάξεις και 
τις διεθνείς συμβάσεις και συνθήκες, άρθρο 25 του ίδιου 
νόμου. 

- Τη διαπίστωση απώλειας της ελληνικής ιθαγένειας 
λόγω γάμου, σύμφωνα με τις διατάξεις του άρθρου 21 
του ν. 3284/2004. 

- Τη διαπίστωση ανάκτησης της ελληνικής ιθαγένει¬ 
ας, σύμφωνα με τις διατάξεις του άρθρου 24 του ν. 
3284/2004. 

- Την ορκωμοσία ατόμων των οποίων έχει γίνει δεκτό 
το αίτημα πολιτογράφησης, σύμφωνα με το άρθρο 62 
του ν. 2910/2001 και 9 του ν. 3284/2004. 

- Την απόρριψη αίτησης πολιτογράφησης σύμφωνα 
του άρθρου 7 του ν. 3284/2004. 

- Τη θεώρηση βιβλιαρίων νοσηλείας των προϊστα¬ 
μένων των τμημάτων και των υπαλλήλων της οικείας 
Δ/νσης καθώς και των μελών των οικογενειών τους. 

- Τα αφορώντα προϊσταμένους τμημάτων και υπαλλή¬ 


λους της Δ/νσης παραπεμπτικά έγγραφα, για εξέταση 
στις Υγειονομικές Επιτροπές. 

- Την έκδοση πιστοποιητικών ή βεβαιώσεων σε θέματα 
που μπορούν να βεβαιωθούν από στοιχεία που τηρού¬ 
νται στις οργανικές μονάδες στην έδρα της Δ/νσης 
στην έδρα. 

- Την έγκριση χορήγησης αντιγράφων των τηρουμέ- 
νων πρωτοτύπων εμπιστευτικών εγγράφων των οργα¬ 
νικών μονάδων της Δ/νσης στην έδρα. 

- Τη χορήγηση αδείας άσκησης ιδιωτικού έργου με ή 
χωρίς αμοιβή σε προϊσταμένους τμημάτων και υπαλ¬ 
λήλους της οικείας Διεύθυνσης. 

- Τη συγκρότηση επιτροπών για την εκκαθάριση του 
αρχείου της οικείας Διεύθυνσης. 

- Την επίβλεψη για την τήρηση του ωραρίου εργασίας, 
τη χορήγησης κάθε είδους αδειών και την έγκρισης 
μετακίνησης εκτός έδρας των προϊσταμένων των Τμη- 
μάτων και των υπαλλήλων της Δ/νσης εντός των ορίων 
της Περιφέρειας. 

- Την τοποθέτηση και μετακίνηση των υπαλλήλων 
στην έδρα της Διεύθυνσης. 

- Την παροχή οδηγιών σε θέματα αρμοδιότητας της 
Διεύθυνσης. 

- Τη θέση σε αρχείο εγγράφων της Δ/νσης στην έδρα, 
εκτός του Τ.Α.Κ.Α.Μ. 

• Στους Προϊστάμενους των τμημάτων Αστικής Κα¬ 
τάστασης & Αλλοδαπών & Μετανάστευσης 

- Τη χορήγηση ή ανανέωση και ανάκληση των αδειών 
διαμονής υπηκόων τρίτης χώρας σύμφωνα με τις δια¬ 
τάξεις του ν. 2910/2001 και του ν. 3386/2005. 

- Την έγκριση θεώρησης εισόδου για την οικογενειακή 
συνένωση των υπηκόων τρίτων χωρών , σύμφωνα με το 
άρθρο 28 του ν. 2910/2001 και 55 του ν. 3386/2005. 

- Τη χορήγηση βεβαίωσης νόμιμης διαμονής που 
προβλέπεται από τις διατάξεις του άρθρου 31 παρ. 2 
του ν. 3202/2003 και του άρθρου 91 παρ. 10γ του ν. 
3386/2005. 

- Την παραπομπή υπηκόων τρίτων χωρών για συνέ¬ 
ντευξη ενώπιον της επιτροπής Μεταναστεύσεις σύμφω¬ 
να με το άρθρο 12 του ν. 3386/2005. 

- Τον έλεγχο δικαιολογητικών για την κτήση ή μη 
της Ελληνικής Ιθαγένειας προσώπων , σύμφωνα με τις 
διατάξεις του ν. 3284/2004 και προγενέστερων διατά¬ 
ξεων. 

- Τη χορήγηση βεβαίωσης για τη διαπίστωση της 
Ελληνικής Ιθαγένειας σύμφωνα με το άρθρο 24 του ν. 
3013/2002. 

- Τη θέση σε αρχείο εγγράφων του τμήματος. 

- Την έκδοση πιστοποιητικών ή βεβαιώσεων σε θέματα 
που μπορούν να βεβαιωθούν από στοιχεία που τηρού¬ 
νται στα τμήματα των νομών εκτός της έδρας. 

- Την έγκριση χορήγησης φωτοαντιγράφων των τη- 
ρουμένων πρωτοτύπων εμπιστευτικών εγγράφων που 
τηρούνται στα τμήματα των νομών εκτός της έδρας. 

Κάθε προηγούμενη σχετική απόφασή μας καταργεί- 
ται. 

Από την απόφαση αυτή δεν προκαλείται δαπάνη σε 
βάρος του προϋπολογισμού της Περιφέρειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 5 Ιανουάριου 2006 

Ο Γ ενικός Γ ραμματέας Περιφέρειας 
ΚΩΝΣΤΑΝΤΙΝΟΣ ΕΞΑΡΧΟΣ 

(5) 

Χορήγηση άδειας άσκησης επαγγέλματος Κοινωνικού 
Λειτουργού στην ΔΗΜΗΤΡΑΚΟΠΟΥΛΟΥ Σπυριδού- 
λα του Αθανασίου. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 5171/22.12.2005 απόφαση του Νο¬ 
μάρχη Αθηνών χορηγείται στην ΔΗΜΗΤΡΑΚΟΠΟΥΛΟΥ 
Σπυριδούλα άδεια άσκησης επαγγέλματος Κοινωνικού 
Λειτουργού. 

Ο Νομάρχης κ.α.α. 

Ο Βοηθός Νομάρχη 
ΛΕΩΝΙΔΑΣ ΑΝΩΜΕΡΙΤΗΣ 

-♦- 

( 6 ) 

Χορήγηση άδειας άσκησης επαγγέλματος Κοινωνικού 
Λειτουργού στην ΜΠΕΝΑΡΔΟΥ Αικατερίνη του Νι¬ 
κολάου. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 6600/22.12.2005 απόφαση του Νομάρ¬ 
χη Αθηνών χορηγείται στην ΜΠΕΝΑΡΔΟΥ Αικατερίνη 
άδεια άσκησης επαγγέλματος Κοινωνικού Λειτουργού. 

Ο Νομάρχης κ.α.α. 

Ο Βοηθός Νομάρχη 
ΛΕΩΝΙΔΑΣ ΑΝΩΜΕΡΙΤΗΣ 

-♦- 

Αριθ. 349 (7) 

Χορήγηση άδειας ίδρυσης και λειτουργίας Ερασιτε¬ 
χνικής Σχολής Χορού στην Καλτσά Μαρία. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2218/1994 και του ν. 2240/1994. 

2. Τις όμοιες του π.δ. 30/1996 «Κώδικα Νομαρχιακής 
Αυτοδιοίκησης». 

3. Τις διατάξεις της παρ. 8 του άρθρου 26 του ν. 
2819/2000 ΥΠ.ΠΟ. «Περί μεταβίβασης αρμοδιότητας χο¬ 
ρήγησης αδειών ίδρυσης και λειτουργίας ερασιτεχνικών 
Σχολών Χορού». 

4. Τις διατάξεις του άρθρου 28 του ν. 1158/1981 «Περί 
οργανώσεως και διοικήσεως σχολών Ανωτέρας Καλλι¬ 
τεχνικής Εκπαιδεύσεως». 

5. Τις διατάξεις του π.δ. 457/1983 (ΦΕΚ 174/ΑΤ1983) 
ίδρυση και λειτουργία Ερασιτεχνικών Σχολών Χορού. 

6. Το άρθρο 15 του ν. 1348/1983 «Διάλυση του Ν.Π.Δ.Δ. 
με την επωνυμία Αρμα Θέσπιδος και άλλες διατάξεις 
(ΦΕΚ 47/Α714.4.1983)». 

7. Την υπ’ αριθμ. 105 αίτηση της Μαρίας Καλτσά με 
τα νόμιμα δικαιολογητικά. 

8. Το πρακτικό αυτοψίας της επιτροπής του άρθρου 6 
παρ 4 του ν. 1158/1981 όπως τροποποιήθηκε μεταγενέ¬ 
στερα με την υπ’ αριθμ. 2436/1985 (ΦΕΚ 31/Β71985 κοινή 
απόφαση των Υπουργών Προεδρίας Κυβερνήσεως και 
Πολιτισμού). 

9. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1) Χορηγούμε στην Μαρία Καλτσά, άδεια ίδρυσης και 
λειτουργίας ερασιτεχνικής Σχολής Χορού στο κτίριο επί 
της οδού Βέροιας 54 & Αλιάκμονος στα Άνω Λιόσια. 


2) Επωνυμία της Σχολής ορίζεται: «Ερασιτεχνική Σχολή 
Χορού Μαρίας Καλτσά». 

3) Από τις διατάξεις αυτής της απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ελευσίνα, 7 Δεκεμβρίου 2005 

Ο Νομάρχης 

ΑΡΙΣΤΕΙΔΗΣ ΑΡΚΟΥΔΑΡΗΣ 

-♦- 

Αριθ. 01α/546 (8) 

Σύσταση αμιγούς Νομαρχιακής Επιχείρησης με την 
επωνυμία «Νομαρχιακή Επιχείρηση Σχεδιασμού και 
Αξιοποίηση χώρων Πάρκινγκ και Κυκλοφοριακών 
Παρεμβάσεων» στη Νομαρχιακή Αυτοδιοίκηση Χαλ¬ 
κιδικής. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΧΑΛΚΙΔΙΚΗΣ 
ΑΠΟΦΑΣΗ 124/ΟΕΜΑ 7° 

Έχοντας υπόψη: 

1. Τις διατάξεις του άρθρου 76 του π.δ. 30/1996 «Κώδι¬ 
κας Νομαρχιακής Αυτοδιοίκησης» (ΦΕΚ Α' 21). 

2. Τις διατάξεις του κεφαλαίου Α (άρθρα 1 έως 17) 
του π.δ. 331/1996 «Σύσταση και λειτουργία αμιγών Νο¬ 
μαρχιακών και Διανομαρχιακών Επιχειρήσεων από τις 
Νομαρχιακές Αυτοδιοικήσεις και τα Νομαρχιακά Δια¬ 
μερίσματα». 

3. Την οικονομοτεχνική μελέτη που περιλαμβάνει: 

α. Τις Γενικές αρχές ίδρυσης και λειτουργίας της επι¬ 
χείρησης. 

β. Τους βασικούς σκοπούς και στόχους ίδρυσης της 
επιχείρησης. 

γ. Την ταυτότητα της επιχείρησης. 

δ. Την βιωσιμότητα της επιχείρησης. 

4. Την εισηγητική πρόταση της Ν.Ε., (Α.Π. οίκ/01β/358/ 
22.9.2005 έγγραφο της Νομαρχιακής Επιτροπής Προ¬ 
γραμματισμού & Οικονομικής Διαχείρισης), αποφασίζει: 

1) Συνιστά στη Νομαρχιακή Αυτοδιοίκηση Χαλκιδικής, 
Αμιγή Νομαρχιακή Επιχείρηση με την επωνυμία «Νομαρ¬ 
χιακή Επιχείρηση Σχεδιασμού και Αξιοποίησης Χώρων 
Πάρκιγκ & Κυκλοφοριακών Παρεμβάσεων, Ν.Ε.Σ.Α.Π.», ως 
Νομικό Πρόσωπο Ιδιωτικού Δικαίου (Ν.Π.Ι.Δ.) το οποίο 
διέπεται από τους κανόνες της ιδιωτικής οικονομίας 
όπως ορίζεται από τη σχετική νομοθεσία και το κατα¬ 
στατικό της οποίας έχει ως εξής: 

ΚΕΦΑΛΑΙΟ Α' 

ΓΕΝΙΚΑ 

Αρθρο 1 

Σύσταση - Επωνυμία 

Συνιστάται αμιγής Νομαρχιακή Επιχείρηση με την 
επωνυμία «Νομαρχιακή Επιχείρηση Σχεδιασμού και Αξι¬ 
οποίησης Χώρων Πάρκιγκ και Κυκλοφοριακών Παρεμ¬ 
βάσεων» (Ν.Ε.Σ.Α.Π.). 

Αρθρο 2 

Σκοποί της επιχείρησης 

Βασικοί σκοποί της επιχείρησης είναι: 

(ι) ο σχεδιασμός - δημιουργία, η αξιοποίηση και η 
εκμετάλλευση χώρων πάρκιγκ, στο Νομό Χαλκιδικής, 

(ιι) η εκπόνηση μελετών για κυκλοφοριακές ρυθμίσεις 

και παρεμβάσεις, και η εκπόνηση τεχνικών μελετών για 
την υλοποίηση των έργων που αφορούν παρεμβάσεις 
στη κυκλοφορία οχημάτων και στη δημιουργία χώρων 
στάθμευσης, 

(ιιι) η μεγιστοποίηση της ασφάλειας και η βελτίωση 
των όρων κυκλοφορίας πεζών και οχημάτων στο Ν. 
Χαλκιδικής, η οποία έχει ως απώτερο στόχο τη βελτί¬ 
ωση της ποιότητας ζωής των κατοίκων και επισκεπτών 
του Ν. Χαλκιδικής. 

Άρθρο 3 

Διάρκεια της επιχείρησης 

Η διάρκεια της Επιχείρησης ορίζεται εικοσαετής και 
αρχίζει από την ημέρα της δημοσίευσης της ίδρυσης 
στο Φ.Ε.Κ. 

Άρθρο 4 

Έδρα της επιχείρησης 

Η έδρα της επιχείρησης είναι ο Δήμος Πολυγύρου του 
Νομού Χαλκιδικής. 

ΚΕΦΑΛΑΙΟ Β’ 

ΟΡΓΑΝΑ ΔΙΟΙΚΗΣΗΣ ΤΗΣ ΕΠΙΧΕΙΡΗΣΗΣ 

Αρθρο 5 

Οργανα διοίκησης - σύνθεση - συγκρότηση - θητεία - 
αρμοδιότητες 

Η επιχείρηση διοικείται από επταμελές Διοικητικό 
Συμβούλιο. Τα μέλη του Διοικητικού Συμβουλίου ορί¬ 
ζονται από το Νομαρχιακό Συμβούλιο μέσα σε τρεις 
μήνες από τη δημοσίευση της συστατικής πράξης της 
επιχείρησης. 

Η θητεία του Διοικητικού Συμβουλίου ακολουθεί τη 
νομαρχιακή περίοδο και λήγει το αργότερο τρεις μήνες 
μετά την εγκατάσταση του νέου Νομαρχιακού Συμβου¬ 
λίου. 

Το εκάστοτε νέο Νομαρχιακό Συμβούλιο ορίζει τα 
μέλη του διοικητικού συμβουλίου μέσα στην παραπάνω 
προθεσμία. Σε περίπτωση που για οποιοδήποτε λόγο 
δεν οριστούν τα μέλη του διοικητικού συμβουλίου της 
επιχείρησης από το νέο Νομαρχιακό Συμβούλιο, η θη¬ 
τεία του διοικητικού συμβουλίου παρατείνεται μέχρι 
να οριστούν αυτά. 

Από τα διοριζόμενα μέλη του Δ. Σ. της Επιχείρησης: 
Τρία μέλη (3) είναι αιρετοί εκπρόσωποι της Νομαρχιακής 
Αυτοδιοίκησης (Νομαρχιακοί Σύμβουλοι) εκ των οποίων 
ένας (1) από τη μειοψηφία. Επίσης το Νομαρχιακό Συμ¬ 
βούλιο ορίζει από τα μέλη του τρία (3) αναπληρωματικά 
μέλη των παραπάνω μελών του Διοικητικού Συμβουλίου 
της Επιχείρησης, τηρούμενης της αναλογίας των με¬ 
λών μεταξύ πλειοψηφίας και μειοψηφίας. Τα, ως άνω, 
συγκεκριμένα μέλη, αναπληρώνουν τα τακτικά μέλη με 
τη σειρά που έχουν ορισθεί από το Νομαρχιακό Συμ¬ 
βούλιο. 

Σε περίπτωση που σύμβουλος της μειοψηφίας δεν 
δέχεται να ορισθεί ως τακτικό ή αναπληρωματικό μέλος 
του Διοικητικού Συμβουλίου της Επιχείρησης, ορίζεται 
στην θέση του, από το Νομαρχιακό Συμβούλιο, άλλο 
μέλος αυτού. 

Ένα (1) μέλος είναι εκπρόσωπος των εργαζομένων 
στην επιχείρηση, εφόσον στην επιχείρηση απασχολού¬ 
νται πάνω από είκοσι (20) εργαζόμενοι. 

Ένα (1) μέλος ορίζεται από την Τ.Ε.Δ.Κ ως εκπρόσωπος 
κοινωνικού φορέα. 

Δύο (2) μέλη δημότες Δήμων της Χαλκιδικής των 
οποίων η επαγγελματική ή επιστημονική ιδιότητα ή η 


κοινωνική δραστηριότητα είναι συναφής προς το αντι¬ 
κείμενο της επιχείρησης. Σε περίπτωση που δεν υπάρχει 
εκπρόσωπος των εργαζομένων στο Δ.Σ. τα μέλη αυτά 
(δημότες) είναι τρία (3). 

Οι ανωτέρω αναπληρώνονται από του νομίμους ανα¬ 
πληρωτές τους. 

Αρθρο 6 

Οικονομικοί πόροι - διαχείριση - περιουσία 

Η Νομαρχιακή Αυτοδιοίκηση θα διαθέσει στην επι¬ 
χείρηση το ποσό των 1.500.000 ΕΥΡΩ. Η διάθεση του 
ποσού αυτού θα γίνεται σταδιακά και ανάλογα με την 
πρόοδο των εργασιών κατασκευής του πάρκιγκ (Διάρ¬ 
κεια κατασκευής 1,5 έτος). 

Πόροι της επιχείρησης θα είναι τα έσοδα από τις 
δραστηριότητες της και οι αμοιβές από τις υπηρεσίες 
που θα προσφέρει. 

Άρθρο 7 

Διάλυση εκκαθάριση 

Η επιχείρηση διαλύεται: 

1. Με τη συμπλήρωση του χρόνου για τον οποίο έχει 
συσταθεί εφόσον δεν έχει παραταθεί. 

2. Σε περίπτωση πτώχευσης της επιχείρησης. 

3. Στην περίπτωση, κατά την οποία λάβει τέτοια από¬ 
φαση το Νομαρχιακό Συμβούλιο. 

• Η διάλυση γίνεται με τον ίδιο τρόπο και διαδικασία 
που συστήθηκε η επιχείρηση. 

• Τη διάλυση της επιχείρησης ακολουθεί η εκκαθά¬ 
ριση. 

• Εκτός από την περίπτωση της πτώχευσης η εκκα¬ 
θάριση γίνεται από εκκαθαριστές που ορίζονται από το 
Νομαρχιακό Συμβούλιο. 

Άρθρο 8 

Στόχοι και δραστηριότητες της επιχείρησης - έργα - 
προμήθειες 

Για την εξυπηρέτηση των βασικών σκοπών, οι στόχοι 
και οι δραστηριότητες της επιχείρησης είναι: 

Α. Η προαγωγή, προώθηση και υλοποίηση αναπτυ¬ 
ξιακών πρωτοβουλιών, επενδυτικών έργων και επιχει¬ 
ρηματικών δραστηριοτήτων σε οικονομικούς κλάδους, 
αντίστοιχους των σκοπών της επιχείρησης. 

Β. Η παροχή υπηρεσιών, η μελέτη και η εκτέλεση 
έργων που έχουν σχέση με χώρους πάρκιγκ και κυκλο- 
φοριακές παρεμβάσεις. 

Γ. Η εκπόνηση κάθε κατηγορίας μελετών όπως τεχνι¬ 
κών, οικονομικών, ρυθμιστικών, περιβαλλοντικών, ανα¬ 
πτυξιακών, βιωσιμότητας επενδύσεων, έρευνας αγορά 
και οργάνωσης εργασίας, είτε από τις υπηρεσίες της 
Εταιρείας ή από συμβεβλημένους μελετητές. 

Δ. Η εκτέλεση έργων, εργασιών και προμηθειών που 
ανατίθενται στην Εταιρεία από κάθε φυσικό ή νομικό 
πρόσωπο δημοσίου ή ιδιωτικού δικαίου. 

Ε. Η παροχή υπηρεσιών και συμβουλών για την υπαγω¬ 
γή επιχειρήσεων της αυτοδιοίκησης ή ιδιωτικών επιχει¬ 
ρήσεων στους αναπτυξιακούς νόμους και σε προγράμ¬ 
ματα ενισχύσεως, Εθνικά ή της Ευρωπαϊκής Ένωσης, 
για δραστηριότητες που σχετίζονται με τους σκοπούς 
της Επιχείρησης. 

ΣΤ. Η συμμετοχή σε προγραμματικές συμβάσεις του 
νόμου 1416/1984 και συνεργασία με κάθε Δημόσια Υπη¬ 
ρεσία, Νομικά πρόσωπα δημοσίου και ιδιωτικού δικαί¬ 
ου, Οργανισμούς, Ιδρύματα εσωτερικού και εξωτερικού 
που σκοπό έχουν την έρευνα και βελτίωση όλων των 
αναπτυξιακών δυνατοτήτων του Νομού. Ιδιαίτερη συ- 

νεργασία με τα θεσμοθετημένα όργανα Τοπικής και Πε¬ 
ριφερειακής ανάπτυξης στα πλαίσια του Δημοκρατικού 
Προγραμματισμού. 

Ζ. Η μελέτη των εκπαιδευτικών αναγκών του Νομού 
σε θέματα κυκλοφοριακής αγωγής και η υλοποίηση 
σχετικών προγραμμάτων. 

Η. Η ίδρυση από την ίδια ή σε συνεργασία με άλλα 
φυσικά ή νομικά πρόσωπα, Οργανισμούς, Ο.Τ.Α., Ν.Α., 
Συνεταιρισμούς, Επιμελητήρια, Τράπεζες, Φορείς του 
Δημοσίου Τομέα, Πανεπιστήμια, Τ.Ε.Ι., Θυγατρικών Εται¬ 
ρειών και επιχειρήσεων για την προώθηση των σκοπών 
της Εταιρείας. 

Για την επίτευξη των σκοπών της Επιχείρησης αποφα- 
σίζεται η απευθείας εκμίσθωση τμήματος 2.472,517 τ.μ. 
του με αριθμό 226 (πρώην δημοσίου) κτήματος, εμβαδού 
2.862 τ.μ., το οποίο είναι παρακείμενο στο κτίριο της 
Ν.Α.Χ. (Διοικητήριο) και το οποίο παραχωρήθηκε στη 
Ν.Α.Χ. με την υπ’ αριθμ. 1090242/5814/Α0010/7.8.1997 κοινή 
υπουργική απόφαση (μεταγράφηκε νόμιμα στον Τόμο 
49 και αριθμό 78 του Υποθ/κείου Πολυγύρου. Το Τμή¬ 
μα αυτό, το οποίο αποτυπώνεται στο επισυναπτόμενο 
Τοπογραφικό, αποτελεί το Τμήμα του Οικοπέδου, στο 
οποίο θα ανεγερθεί το πάρκιγκ, αλλά και ο απαιτού- 
μενος χώρος για την κίνηση των οχημάτων και την εν 
γένει ομαλή λειτουργία του πάρκιγκ. Σκοπός της εκμί- 
σθωσης είναι η ανέγερση υπόγειου χώρου πάρκιγκ, το 
οποίο θα εκμεταλλεύεται η Επιχείρηση. Η παραχώρηση 
αυτή γίνεται σύμφωνα με το άρθρο 1 παρ. 2β του π.δ. 
242/1996 και ισχύει για είκοσι (20) χρόνια, ενώ το ετήσιο 
μίσθωμα ορίζεται στο ποσό των χιλίων (1000) Ευρώ και 
θα καταβάλλεται στο τέλος κάθε ετήσιας χρήσης. 

Η παρούσα απόφαση αποτελεί και τη συναίνεση του 
Ν.Σ. για την έκδοση της Οικοδομικής Αδειας, αλλά και 
για όλες τις ενέργειες, οι οποίες πρέπει να γίνουν ώστε 
να καταστεί η Επιχείρηση Φορέας Χρηματοδότησης 
για την ανέγερση, λειτουργία και εκμετάλλευση του 
Πάρκιγκ, και απαιτείται η έγγραφη συναίνεση της Ν.Α.Χ. 
ως ιδιοκτήτριας του ακινήτου. 

ΚΕΦΑΛΑΙΟ Γ' 

ΤΕΛΙΚΕΣ ΔΙΑΤΑΞΕΙΣ 

Άρθρο 9 

Η επιχείρηση θα χρησιμοποιεί σφραγίδα που κυκλι¬ 
κά θα φέρει χαραγμένες τις λέξεις «Νομαρχιακή Επι¬ 
χείρηση Σχεδιασμού και Αξιοποίησης Χώρων Πάρκιγκ 
& Κυκλοφοριακών Παρεμβάσεων» και στο κέντρο την 
σύντμηση Ν.Ε.Σ.Α.Π. 

Τα όργανα της διοίκησης της επιχείρησης, οι αρμοδι¬ 
ότητες και η λειτουργία τους, η εκλογή και ο ορισμός 
αυτών, η οικονομική υπηρεσία, η διαχείριση και ο έλεγ¬ 
χος της επιχείρησης, η ταμιακή υπηρεσία, οι αποσβέ¬ 
σεις, η οργάνωση και η εποπτεία της επιχείρησης, οι 
κανονισμοί του προσωπικού, των έργων των μελετών 
και των προμηθειών, η διάθεση εσόδων, η λύση και η 
εκκαθάριση της επιχείρησης, διέπονται από τις δια¬ 
τάξεις του π.δ. 331/1996 και από τα περιεχόμενα της 
σχετικής οικονομοτεχνικής μελέτης για την ίδρυση της 
επιχείρησης. 

Από τις διατάξεις αυτής της απόφασης, προκαλείται 
δαπάνη εις βάρος του προϋπολογισμού της Νομαρχια¬ 
κής Αυτοδιοίκησης το ύψος της οποίας θα ανέλθει στο 
ποσό των 1.500.000 ΕΥΡΩ. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 23 Σεπτεμβρίου 2005 

Ο Πρόεδρος Ν.Σ. 

ΚΩΝ/ΝΟΣ ΜΠΟΓΔΑΝΟΣ 

-♦- 

Αριθ. Α2237 (9) 

Ανάθεση αρμοδιοτήτων στο Πρυτανικό Συμβούλιο του 
Δημοκριτείου Παν/μίου Θράκης. 

Ο ΠΡΥΤΑΝΗΣ 

ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1. Τη διάταξη του άρθρου 11, παρ. 2, εδαφ. β, περ. ίν 
του ν. 1268/1982 καθώς και τις διατάξεις του άρθρου 2, 
παρ. 2, εδαφ. β, περ. XIX του ν. 2083/1992. 

2. Την υπ’ αριθμ. 29/601/16.6.2005 απόφαση της Συγκλή¬ 
του του Δημοκριτείου Παν/μίου Θράκης, για εκχώρηση 
στο Πρυτανικό Συμβούλιο αρμοδιοτήτων της με σκοπό 
την ταχύτερη διεκπεραίωση των θεμάτων αυτών. 

3. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Αναθέτουμε τις παρακάτω αρμοδιότητες της Συ¬ 
γκλήτου στο Πρυτανικό Συμβούλιο του Δημοκριτείου 
Παν/μίου Θράκης: 

α) Γ ια τεχνικά θέματα: 

1. Να εγκρίνει διακηρύξεις και αποτελέσματα διαγω¬ 
νισμών για μελέτες προϋπολογιζόμενης αμοιβής μέχρι 
100.000 ευρώ (χωρίς Φ.Π.Α.) και για έργα προϋπολογι¬ 
σμού μέχρι 350.000 ευρώ (χωρίς Φ.Π.Α.). 

2. Να εγκρίνει προτάσεις προθεσμιών για μελέτες και 
έργα. 

3. Να εγκρίνει Συγκριτικούς Πίνακες, Πίνακες κατανο¬ 
μής Τιμών Μονάδος Νέων Εργασιών, Ανακεφαλαιωτικούς 
Πίνακες Εργασιών και συμπληρωματικών συμβάσεων 
για έργα και μελέτες. 

4. Να εγκρίνει επείγουσες εργασίες. 

5. Να εγκρίνει αποζημιώσεις για βλάβες λόγω θεομη¬ 
νίας μέχρι 30.000 ευρώ (χωρίς Φ.Π.Α.). 

6. Να εγκρίνει πρωτόκολλα προσωρινής και οριστικής 
παραλαβής έργων, όταν δεν υπάρχουν παρατηρήσεις. 

β) Γ ια οικονομικά θέματα: 

1. Να καταρτίζει-αναμορφώνει και διαχειρίζεται τον 
Τακτικό Προϋπολογισμό και το Πρόγραμμα Δημοσίων 
Επενδύσεων. 

2. Να εγκρίνει προκαταρκτικές προτάσεις του Προ¬ 
γράμματος Δημοσίων Επενδύσεων για το επόμενο 
έτος. 

3. Να αποδέχεται ή να αποποιείται κληρονομιών, κλη¬ 
ροδοσιών ή δωρεών. 

γ) Γ ια διάφορα θέματα: 

1. Να εγκρίνει ερευνητικά και αναπτυξιακά προγράμ¬ 
ματα τα οποία έχουν εγκριθεί και χρηματοδοτηθεί από 
φορείς εκτός Δημοκριτείου Παν/μίου Θράκης. 

2. Να εγκρίνει άδειες απασχόλησης εκτός ωραρίου 
εργασίας του διοικητικού προσωπικού του Δημοκριτείου 
Παν/μίου Θράκης. 

3. Να διαθέτει τις αίθουσες και τα αμφιθέατρα του 
Δημοκριτείου Παν/μίου Θράκης. 

4. Να εγκρίνει όλα τα θέματα αρμοδιότητάς της σε 

περίπτωση που παρακωλύονται οι συνεδριάσεις της 
από λόγους ανωτέρας βίας. 

5. Να διαχειρίζεται θέματα τεχνικά, προϋπολογισμού, 
προκηρύξεων θέσεων μελών Δ.Ε.Π., Ε.Ε.ΔΙ.Π, πρόσληψης 
έκτακτου προσωπικού των μη αυτοδύναμων Τμημάτων 
κ.λ.π. που θα προκύψουν κατά το διάστημα των θερι¬ 
νών διακοπών και των διακοπών Χριστουγέννων και 
Πάσχα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 25 Νοεμβρίου 2006 
Ο Πρύτανης 

ΑΘΑΝΑΣΙΟΣ ΚΑΡΑΜΠΙΝΗΣ 

-♦- 

Αριθμ. Α 2238 (10) 

Μεταβίβαση της αρμοδιότητας να υπογράφουν «Με 
εντολή του Πρύτανη» ο Προϊστάμενος Γραμματεί¬ 
ας και οι Προϊστάμενοι Διοικητικών Υπηρεσιών του 
Δημοκριτείου Πανεπιστημίου Θράκης. 

Ο ΠΡΥΤΑΝΗΣ 

ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1. Τις διατάξεις του ν. 2083/1992 άρθρο 3 παρ. Ιστ 
εδάφιο ίϋ με το οποίο παρέχεται η δυνατότητα στον 
Πρύτανη να μεταβιβάζει το δικαίωμα της υπογραφής 
εγγράφων στους προϊσταμένους των υπηρεσιών. 

2. Το γεγονός ότι από τις εκχωρήσεις αυτές δεν προ- 
καλείται καμία οικονομική δαπάνη εις βάρος του Δημο- 
κρίτειου Πανεπιστημίου Θράκης. 

3. Την ανάγκη αποσυγκέντρωσης της διοικητικής δρά¬ 
σης και την ταχύτερη διεκπεραίωση των υποθέσεων του 
Δημοκριτείου Πανεπιστημίου Θράκης, αποφασίζει: 

Να μεταβιβάσει στον Προϊστάμενο Γραμματείας και 
τους πιο κάτω αναφερόμενους Προϊσταμένους Διοι¬ 
κητικών Υπηρεσιών του Δημοκριτείου Πανεπιστημίου 
Θράκης, την αρμοδιότητα να υπογράφουν «Με εντολή 
του Πρύτανη» τα αντίστοιχα για τον καθένα έγγραφα. 

Α. Στον Προϊστάμενο Γ ραμματείας 

α) Απαντήσεις σε αιτήματα φοιτητών, υπαλλήλων και 
πολιτών. 

β) Χορήγηση κάθε είδους και κατηγορίας αδειών και 
κάθε σχετικό έγγραφο για όλο το προσωπικό του Ιδρύ¬ 
ματος, στο πλαίσιο της ισχύουσας νομοθεσίας και των 
αποφάσεων των αρμοδίων οργάνων του Ιδρύματος. 

γ) Χρέωση της εισερχόμενης αλληλογραφίας στις 
αρμόδιες διοικητικές υπηρεσίες, καθώς και τοποθέτηση 
εγγράφων στο αρχείο, όταν δεν απαιτείται παραπέρα 
ενέργεια. 

δ) Την έγκριση για μετακίνηση εκτός έδρας και εκτέ¬ 
λεση υπηρεσίας του Διοικητικού Προσωπικού του Δ.Π.Θ. 
και των ημερολογίων κίνησής του. 

ε) Υπογραφή όλων των συμβάσεων προσχωρήσεως με 
κοινωφελείς Οργανισμούς ή Επιχειρήσεις του Δημοσίου 
Τομέα, που αφορούν στην κάλυψη αναγκών του Δημο- 
κριτείου Πανεπιστημίου Θράκης και την διεξαγωγή με 
αυτούς της σχετικής αλληλογραφίας. 

στ) Υπογραφή των αποφάσεων της Συγκλήτου και 
του Πρυτανικού Συμβουλίου που προορίζονται για εσω¬ 
τερική διανομή. 

Β. Στον Προϊστάμενο της Δ/νσης Διοικητικού ή το 
νόμιμο αναπληρωτή του: 

α) Έγγραφα προς τις Δημόσιες Υπηρεσίες που αφο¬ 


ρούν χορήγηση στατιστικών στοιχείων για τους φοι¬ 
τητές. 

β) Στην παροχή γενικών πληροφοριών και στην απο¬ 
στολή στατιστικών στοιχείων προς τις δημόσιες αρχές 
που αναφέρονται σε θέματα προσωπικού του Πανεπι¬ 
στημίου. 

γ) Χορήγηση κάθε είδους βεβαιώσεων και πιστοποιητι¬ 
κών που αφορούν την υπηρεσιακή κατάσταση όλου του 
προσωπικού του Πανεπιστημίου, ανακοινώσεις-κοινοποι- 
ήσεις στους ενδιαφερομένους υπαλλήλους του ιδρύ¬ 
ματος για διορισμούς, αναδιορισμούς, μονιμοποιήσεις, 
προαγωγές και ότι άλλο έχει σχέση με την υπηρεσιακή 
τους κατάσταση, σύμφωνα με τις διατάξεις της ισχύ- 
ουσας νομοθεσίας και τις αποφάσεις των Συλλογικών 
Οργάνων του Πανεπιστημίου. 

δ) Πράξεις χορήγησης χρονοεπιδομάτων ή μισθολο- 
γικών κλιμακίων σε όλο το προσωπικό του Πανεπιστη¬ 
μίου. 

ε) Βαθμολογικές κ.λ.π. προαγωγές όλου του προσω¬ 
πικού του Δ.Π.Θ. που εκδίδονται ύστερα από αποφά¬ 
σεις των Συλλογικών Οργάνων (Υπηρεσιακά Συμβούλια, 
Τμήματα). 

στ) Παραπεμπτικά έγγραφα στις αρμόδιες Υγειονομι¬ 
κές Επιτροπές και κάθε σχετικό έγγραφο, 
ζ) Θεώρηση βιβλιαρίων νοσηλείας 
η) Επικύρωση αντιγράφων από όλα τα πρωτότυπα 
έγγραφα ή ακριβή αντίγραφα που υπάρχουν στο αρχείο 
της Δ/νσης Διοικητικού. 

θ) Υπηρεσιακά σημειώματα προς τα υποκαταστήματα 
του Ι.Κ.Α. για γνωστοποίηση των ημερών απουσίας των 
υπαλλήλων Ιδιωτικού Δικαίου μετά τη χορήγηση σε αυ¬ 
τούς αναρρωτικής αδείας και κάθε σχετικό έγγραφο. 

ι) Βεβαίωση του γνήσιου της υπογραφής του προ¬ 
σωπικού του ιδρύματος σε έγγραφα που προορίζονται 
για την ημεδαπή. 

ια) Τα διαβιβαστικά έγγραφα για δημοσίευση στον 
ημερήσιο τύπο που αφορούν στην πλήρωση θέσεων 
κάθε κατηγορίας προσωπικού. 

Γ. Στον Προϊστάμενο της Δ/νσης Οικονουικών Υπηρε¬ 
σιών ή το νουίυο αναπληρωτή του: 

α) Χρηματικά Εντάλματα Πληρωμής και Συμβάσεις- 
Συμφωνητικά μέχρι του ποσού που ορίζεται κάθε φορά 
με απόφαση του Υπουργού Οικονομικών για τη διενέρ¬ 
γεια ανοικτού ή κλειστού διαγωνισμού αρθρ. 43 παρ. 
3 του ν.δ. 496/74, καθώς και εντάλματα που αφορούν 
δαπάνες ΔΕΗ, ΟΤΕ, καυσίμων (θέρμανση - κίνηση αυτο¬ 
κινήτων κλ.π.) αποχέτευσης, μισθώματα οικοδομών, κοι¬ 
νόχρηστα και σίτισης φοιτητών ανεξαρτήτως ποσού. 

β) Πιστοποιητικά για το ύψος των νομίμων αποδοχών 
και των σχετικών κρατήσεων, βεβαιώσεις για τις απο¬ 
δοχές και του παρακρατηθέντος φόρου εισοδήματος, 
για όλο το προσωπικό του Δ.Π.Θ. 

γ)Έγγραφα αρμοδιότητας της Οικονομικής Υπηρεσίας 
σχετικά με την πραγματοποίηση των εσόδων και των 
εξόδων των εγκεκριμένων προϋπολογισμών, τακτικών 
κληροδοτημάτων και δημοσίων επενδύσεων, σε εκτέλε¬ 
ση των σχετικών αποφάσεων των αρμοδίων οργάνων. 

δ) Έγγραφα προς τα Νομικά Πρόσωπα Δημοσίου και 
Ιδιωτικού Δικαίου και οργανισμούς κοινής ωφέλειας, για 
ζητήματα που ανάγονται αποκλειστικά στις αρμοδιότη¬ 
τες της Δ/νσης Οικονομικών Υπηρεσιών. 

ε)Έγγραφα προς τα ασφαλιστικά ταμεία για την απο¬ 
δοχή κρατήσεων. 

στ) Την υποβολή προς το Ελεγκτικό Συνέδριο: 

1. Παραστατικών και λοιπών δικαιολογητικών απόδο¬ 
σης λογαριασμού των χρηματικών ενταλμάτων προ- 

πληρωμής και την παράταση προθεσμίας απόδοσης 
λογαριασμού αυτών, και 

2. Συμπληρωματικών στοιχείων δικαιολόγησης των 
ενταλθεισών δαπανών, πλην των περιπτώσεων επιστρο¬ 
φής χρηματικών ενταλμάτων δια πράξεως του Ελεγκτι¬ 
κού Συνεδρίου. 

ζ) Έγγραφα προς τις Δημόσιες Υπηρεσίες που αφο¬ 
ρούν: 1) βεβαίωση και είσπραξη εσόδων του Πανεπιστη¬ 
μίου και 2) απόδοση κρατήσεων. 

η) Έγγραφα προς τις Δημόσιες Αρχές που αφορούν: 
παροχή στατιστικών και απολογιστικών οικονομικών 
στοιχείων, βεβαιώσεις για την ύπαρξη πιστώσεων στον 
προϋπολογισμό για διαγωνισμούς, προσλήψεις ή μετα¬ 
βολές του πόσης φύσης προσωπικού του Ιδρύματος. 

θ) Επικύρωση αντιγράφων απ’ όλα τα πρωτότυπα 
έγγραφα ή τα ακριβή αντίγραφα που υπάρχουν στο 
αρχείο της Δ/νσης Οικονομικών Υπηρεσιών. 

Δ. Στον Προϊστάμενο της Δ/νσης Τεχνικών Έρνγων ή 
το νόμιμο αναπληρωτή του: 

α) Διαβιβαστικά έγγραφα προς τον τύπο για τη δημο¬ 
σίευση προκηρύξεων διαγωνισμού για μελέτες, έργα. 

β) Έγγραφα σχετικά με την επιστροφή εγγυητικών 
επιστολών που αφορούν έργα, μελέτες, διαγωνισμούς 
και αναθέσεις,σύμφωνα με τις ισχύουσες διατάξεις. 

γ) Αλληλογραφία με αντισυμβαλλόμενους αναδόχους 
έργων και μελετών για οποιοδήποτε θέμα αφορά στη 
λειτουργία, εξέλιξη και ολοκλήρωση των συμβάσεων. 

δ) Διαβίβαση αλληλογραφίας που αφορά στην προώθη¬ 
ση έργων και μελετών (διακηρύξεις, προσκλήσεις κ.λπ.). 

ε) Κοινοποιήσεις όλων των αποφάσεων των αρμοδίων 
οργάνων του Δ.Π.Θ. που αφορούν στη λειτουργία, εξέλιξη 
και ολοκλήρωση των συμβάσεων έργων και μελετών, καθώς 
και αυτών που αναφέρονται σε προσυμβατικά στάδια. 

στ) Αλληλογραφία με φορείς του Δημοσίου Τομέα 
για θέματα που προβλέπονται από τη νομοθεσία περί 
έργων και μελετών. 

ζ) Επικύρωση αντιγράφων από όλα τα πρωτότυπα 
έγγραφα ή τα ακριβή αντίγραφα που υπάρχουν στο 
αρχείο της Δ/νσης Τεχνικών Έργων. 

Ε) Στους Γραμματείς της Συγκλήτου και του Πρυτανι- 
κού Συμβουλίου ή τους νόμιμους αναπληρωτές τους. 

α) Την υπογραφή των αποφάσεων της Συγκλήτου 
και του Πρυτανικού Συμβουλίου που προορίζονται για 
εσωτερική διανομή. 

β) Την έκδοση και την υπογραφή των αποσπασμάτων 
από τα επίσημα πρακτικά των συνεδριάσεων της Συ¬ 
γκλήτου και του Πρυτανικού Συμβουλίου. 

ΣΤ. Στον Προϊστάμενο του Τμήματος Προμηθειών ή 
το νόμιμο αναπληρωτή του. 

α) Έγγραφα σχετικά με τον εκτελωνισμό ειδών εισα- 
γομένων από το εξωτερικό που η προμήθεια τους έχει 
εγκριθεί από τα αρμόδια όργανα του Πανεπιστημίου. 

β) Έγγραφα προς τις Τράπεζες για επιστροφή εγγυη¬ 
τικών επιστολών και για άνοιγμα πιστώσεων (σε αυτές) 
σε βάρος του Προγράμματος Δημοσίων Επενδύσεων, 
επιβεβαίωση παραγγελιών και όλα τα έγγραφα τα σχε¬ 
τικά με την προμήθεια οργάνων και άλλων ειδών από 
το εξωτερικό και με την προϋπόθεση ότι η σχετική 
προμήθεια έχει εγκριθεί από τα αρμόδια όργανα του 
ιδρύματος, καθώς και την καταβολή προμήθειας στους 
αντιπροσώπους ξένων οίκων. 


γ) Διαβιβαστικά έγγραφα προς τον τύπο για τη δη¬ 
μοσίευση προκηρύξεων διαγωνισμών προμήθειας ή εκ¬ 
ποίησης ειδών κ.λ.π. 

δ) Έγγραφα προς τις Δημόσιες Αρχές και ιδιώτες 
προμηθευτές για ζητήματα αναγόμενα αποκλειστικά 
στις προμήθειες. 

ε) Επικύρωση αντιγράφων από όλα τα πρωτότυπα 
έγγραφα ή τα ακριβή αντίγραφα που υπάρχουν στο 
αρχείο του Τμήματος Προμηθειών. 

Ζ. Στον Προϊστάμενο του Τ μήματος Γ ενικού Πρωτο¬ 
κόλλου - Αρχείου ή το νόμιμο αναπληρωτή του. 

α) Παραλαβή κάθε είδους δικογράφων που απευθύ¬ 
νονται στο Πανεπιστήμιο στις υπηρεσίες του και στα 
Πανεπιστημιακά Όργανα. 

β) Επικύρωση αντιγράφων από το επιδειχθέν πρωτότυπο 
ή το επιδειχθέν ακριβές αντίγραφο, καθώς και το γνήσιο της 
υπογραφής του προσωπικού του Τμήματος και τρίτων. 

Η. Στους Γραμματείς των Σχολών και των Τμημάτων 
ή τους νόμιμους αναπληρωτές τους. 

Επικύρωση εγγράφων που αφορούν στους φοιτητές ή 
το προσωπικό που υπηρετεί στα Τμήματα ή τη Σχολή, 
καθώς και βεβαίωση για το γνήσιο της υπογραφής του 
προσωπικού των Σχολών και των Τμημάτων. 

Θ. Στους Προϊσταμένους των Βιβλιοθηκών ή τους 
νόμιμους αναπληρωτές τους. 

Έγγραφα που έχουν σχέση με διαβίβαση παραγγε¬ 
λιών βιβλίων και περιοδικών στους προμηθευτές, επι¬ 
στροφή εγγυητικών επιστολών, αποστολή διδακτορικών 
διατριβών, αποστολή συμβάσεων υπογεγραμμένων ή μη, 
καθώς και όλη τη σχετική αλληλογραφία που ακολουθεί 
μετά την αποστολή της σύμβασης από το Πανεπιστήμιο 
και τον αντίστοιχο προμηθευτή. 

I. Στους Προϊσταμένους των Γ ραφείων Συγγραμμάτων, 
α) Αλληλογραφία με ΥΠΕΠΘ για κοστολογήσεις συγ¬ 
γραμμάτων, πληρωμές εκδοτών και παροχή στοιχείων, 
β) Αλληλογραφία προς εκδότες και συγγραφείς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 10 Ιουνίου 2005 
Ο Πρύτανης 

ΑΘΑΝΑΣΙΟΣ ΚΑΡΑΜΠΙΝΗΣ 

-♦- 

(11) 

Ανάκληση άδειας κυκλοφορίας φαρμακευτικού ιδιο¬ 
σκευάσματος ΙΜΡΕΑΝΟΝ 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 38983/2.12.2005 απόφαση του ΕΟΦ 
ανακλήθηκε, βάσει των διατάξεων του άρθρου 5 της Κοι¬ 
νής Υπουργικής Απόφασης Α6/9392/91, η άδεια κυκλο¬ 
φορίας του φαρμακευτικού ιδιοσκευάσματος ΙΜΡΙΑΝΟΝ 
με τα κατωτέρω στοιχεία: 

Όνομα Προϊόντος: ΙΜΡΙΑΝΟΝ 

Μορφή Περιεκτικότητα: Εμφύτευμα 68πις)/ΙΜΡΙ_ΑΝΤ 

Υπεύθ. Κυκλοφορίας: ΟΡΓΑΝΟΝ ΕΛΛΑΣ ΑΕΕ 

Κωδ. Αριθμ.: 2437601 

Κατόπιν αιτήσεως της εταιρείας. 

Η Διευθύντρια 

Α. ΚΟΥΤΣΟΥΚΗ 

